CELEX: 32014D0847
Language: da
Date: 2014-11-26 00:00:00
Title: 2014/847/EU, Euratom: Kommissionens gennemførelsesafgørelse af 26. november 2014 om ændring af beslutning 90/176/Euratom, EØF om bemyndigelse af Frankrig til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (meddelt under nummer C(2014) 8928)

28.11.2014   
            
            
               DA
            
            
               Den Europæiske Unions Tidende
            
            
               L 343/39
            
         KOMMISSIONENS GENNEMFØRELSESAFGØRELSE
   af 26. november 2014
   om ændring af beslutning 90/176/Euratom, EØF om bemyndigelse af Frankrig til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering
   
      
         (meddelt under nummer C(2014) 8928)
      
   
   (Kun den franske udgave er autentisk)
   
      (2014/847/EU, Euratom)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led, og
   ud fra følgende betragtninger:
   
               (1)
            
            
               I henhold til artikel 371 i Rådets direktiv 2006/112/EF (2) kan Frankrig fortsætte med at fritage de transaktioner, der er anført i bilag X, del B, til direktivet, hvis landet fritog disse transaktioner pr. 1. januar 1978; disse transaktioner skal tages med i beregningen af grundlaget for de egne momsindtægter.
            
         
               (2)
            
            
               Frankrig anmodede i sit svar af 30. april 2014 på Kommissionens brev af 26. februar 2014 om forenkling af kontrollen med egne momsindtægter (3) Kommissionen om bemyndigelse til at anvende faste procentsatser af det mellemliggende grundlag ved beregning af grundlaget for de egne momsindtægter for de transaktioner, der er anført i bilag X, del B, nr. 2) og 10), til direktiv 2006/112/EF for regnskabsårene 2014-2020. Frankrig har vist, at den historiske procentsats har været stabil over tid. Frankrig bør derfor bemyndiges til at beregne grundlaget for de egne momsindtægter ved hjælp af faste procentsatser i overensstemmelse med Kommissionens brev.
            
         
               (3)
            
            
               Af hensyn til gennemsigtigheden og retssikkerheden bør denne bemyndigelse være tidsbegrænset.
            
         
               (4)
            
            
               Kommissionens beslutning 90/176/Euratom, EØF (4) bør derfor ændres —
            
         VEDTAGET DENNE AFGØRELSE:
   Artikel 1
   I beslutning 90/176/Euratom, EØF indsættes som artikel 2a og 2b:
   
      »Artikel 2a
      Uanset artikel 2, stk. 2, i denne beslutning bemyndiges Frankrig med henblik på beregning af grundlaget for de egne momsindtægter fra den 1. januar 2014 til den 31. december 2020 til at anvende 0,004 % af det mellemliggende grundlag i forbindelse med de transaktioner, der er anført i bilag X, del B, nr. 2) (liberale erhverv), til Rådets direktiv 2006/112/EF (5).
      Artikel 2b
      Uanset artikel 2, stk. 4, i denne beslutning bemyndiges Frankrig med henblik på beregning af grundlaget for de egne momsindtægter fra den 1. januar 2014 til den 31. december 2020 til at anvende 0,11 % af det mellemliggende grundlag i forbindelse med de transaktioner, der er anført i bilag X, del B, nr. 10) (befordring af personer), til direktiv 2006/112/EF.
   
   Artikel 2
   Denne afgørelse er rettet til Den Franske Republik.
   
      Udfærdiget i Bruxelles, den 26. november 2014.
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EFT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
   
      (3)  Ares(2014)507744.
   
      (4)  Kommissionens beslutning 90/176/Euratom, EØF af 23. marts 1990 om bemyndigelse af Frankrig til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (EFT L 99 af 19.4.1990, s. 22).
   
      (5)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).«